Håkon S. Bjørge

Håkon Særsten Bjørge (født 12. august 1920, død 9. oktober 1992) var en norsk motstandsmann og medlem av Shetlandsgjengen under andre verdenskrig. For sin innsats ble han dekorert med Krigskorset, Norges høyeste utmerkelse.

Bjørge tjenestegjorde i Marinens Spesialavdeling, også kalt Shetlandsgjengen, som i løpet av krigsårene satte i land 192 agenter i det okkuperte Norge og brakte viktig utstyr over fra Storbritannia. Avdelingen brakte 93 agenter tilbake til Storbritannia og førte 373 flyktninger i sikkerhet samme veg. Avdelingen hadde et tap på 10 fartøyer og 44 mann. I statsråd 2. august 1946 ble åtte medlemmer av Shetlandsgjengen tildelt Krigskorset med sverd, alle «For fremrakende innsats under utførelse av særoppdrag».Erik Gjems-Onstad (red.):  Krigskorset og St. Olavsmedaljen med ekegren, Oslo: Grøndahl Dreyer, 1995, s. 155. Utskrevet ledende dekksmann Haakon S. Bjørge var blant disse. Bjørge tjenestegjorde vintersesongene 1943–1944 og 1944–1945 om bord på KNM «Hitra» og var med på til sammen 41 turer til det okkuperte Norge.Krigskorset og St. Olavsmedaljen med ekegren, s. 156.

 Referanser 

Kategori:Medlemmer av Shetlandsgjengen
Kategori:Krigskorset
Kategori:Fødsler i 1920
Kategori:Dødsfall i 1992